Troglodytes troglodytes

O rei d'as barzasCon a variant rei de la barza. u mosqueta Rafel Vidaller Tricas: Libro de As Matas y Os Animals; Dizionario aragonés d'espezies animals y bechetals,Ed. Val d'Onsera, 2004, ISBN 978-84-8986-235-7, p.133 BLASCO ZUMETA, Javier, Guía de Aves de las Cinco Villas; Ed ADEFO (Asociación para el desarrollo y fomento de las Cinco Villas), Exeya d'os Caballers, 2009, p.48, ISBN 978-84-8321-971-3Con a variant mosquete en Cinco Villas. ( (Linnaeus, 1758) Jobling, James A. (2010). The Helm Dictionary of Scientific Bird Names. London: Christopher Helm. p. 391. ISBN 978-1-4081-2501-4.) ye una especie d'au d'a orden d'os Passeriformes y familia Troglodytidae que se troba en Eurasia y Africa (Magreb).

Mide de 9 a 10 cm de luengo y tien una envergadura de 13 a 17 cm. Pesa arredol de 10 g. Tien una coda muit curta que a ormino se mantiene tiesa, un cuello curto y un pico relativament luengo y delgau.

Lo rei d'as barzas ye una au de cutio activa, en constant movimiento en busca d'insectos, a l'aire libre u entre la espesa vechetación.

Yera una au sagrada pa los druidas, qui la consideraban rei de totas as aus, y feban servir as suyas notas mosicals pa la divinería. Lawrence, Elizabeth (1997). Hunting the Wren. Knoxville: University of Tennessee Press. p. 26. ISBN 0870499602.

Lo rei d'as barzas ye un d'os animals d'o zodiaco celta.

Nombres
Se conoixe con as diferents variants de rei de as barzas en Toledo d'a Nata, rei de las barzas en Beranui, rei d'a barza en a Fueva, rei de a barza en l'Aínsa, as Corz, Moriello de Sant Pietro, rei de la barza en Aiguascaldas, Campo, Capella, rei de ra barza en Pozán de Vero, Salas Altas y rei de la barza pardo en Campo. Tamién se rechistran reipetit de la barza en Pozán de Vero y simplament reipetit en Beranui y Pandicosa. Atras formas relacionadas son barzalero y barcero, rechistrada en Labata, asinas como escachamatas, chafamatas u escondematas.

A forma mosqueta tamién se troba prou estendillada, rechistrando-se en Abiego, Alcoleya de Cinca, Arascués, Benás, Castilló de Sos, Grist, Lanacha, Monzón, la Puebla de Castro, Sant Chuan de Plan, Uesca y a val de Chistau y a val de Vio.

En Sobremont ye conoixiu como caracol y en Tarazona y Moncayo caracolero, rechistrando-se en los Fayos, Torrellas a forma caracolico. Atros nombres pa ista au son cochín, rechistrau en Echo y Xabierregai, estañaburros en a Guarta, loye Chesús de Mostolay: EL SOMONTANÉS Diccionario de voces y expresiones, Albama Literaria, 2022,  ISBN 978-84-09-41341-6, p.438, mosca rechistrau en Fonz, Huerta de Vero y Tierrantona, pediuelo y xarrón.

Notas

Referencias

 Vinclos externos 

Troglodytes
Categoría:Aus presents en Aragón
Categoría:Fauna d'Asia
Categoría:Fauna d'Europa
Categoría:Fauna d'Africa
Categoría:Taxons nombraus por Carl Linnaeus